Gamletreneren roser Dempsey: – Laget er bedre enn i fjor
– Laget er bedre enn i fjor resultatmessig, formmessig og poengmessig, sier Jostein Grindhaug - mangeårig Haugesund-trener og nå såkalt leder for A-laget med spillerlogistikk, rekruttering og speiding som hovedoppgaver. Han skal derfor ha en solid del av æren for at et hardtarbeidende og effektivt Haugesund-lag tok sin fjerde seier for å året foran snaue 4500 tilskuere mandag kveld og ligger på en finfin femteplass. – Det er en flott start. Bedre enn vi kunne drømt om. Ender vi blant de åtte beste denne sesongen er jeg fornøyd, men vi må huske på at jobben ikke er gjort. Vi har knapt begynt. Jeg er ikke redd for at det kommer tunge dager, men de 13 poengene vi har kan ingen ta fra oss, sier Grindhaug. – Hvor mye av æren for den gode starten gir den gamle treneren den nye treneren? – Treneren skal ha sin del av æren. Både Mark og Andrea (Loberto) har vært flinke og skapt nytt trøkk og engasjement. Den fine starten gjør godt for Haugesund-folket. Vi var jo litt usikre på hvordan vi lå an, men har plukket godt med poeng og sett ok ut, sier Grindhaug.Stabæk fortsetter å slite uten Bob Bradley. Under skotten Billy McKinlay har det blitt kun fire poeng på syv Tippeliga-kamper. Kun Start leverer verre enn forrige sesongs bronsevinnere. Roy Miljeteig fikk en stor sjanse allerede etter tre minutter mandag, og da den andre kom først 37 minutter senere, traff han blink. Et innlegg gikk gjennom hele feltet og til 27-åringen som i fjor spilte 2. divisjonsfotball i Vard. På bakre stolpe var 27-åringen sikker og satte inn sitt første mål på toppnivå i Norge. Seks minutter etter hvilen datt en dødball etter hvert ned i bena på Sondre Tronstad utenfor 16-meteren. Avslutningen til den tidligere Huddersfield-spilleren traff en Stabæk-fot og forsvant forbi en utspilt Mandé Sayouba. Stabæk skapte veldig lite på Haugesund stadion, men skapte spenning i matchen 18 minutter før slutt da Luc Kassi nikket Edvard Races innlegg gjennom fingrene på Helge Sandvik. Høsten 2015: – Håper folk har satt pris på den jeg har værtKun tre minutter senere slo hjemmelaget til på ny. Sayouba kom ikke frem på en Alexander Stølås-corner og Filip Kiss var overlegen i duellen mot Kamal Issah. Etter nok et tap tok trener McKinlay en prat med spillerne i garderoben før Stabæk-leiren forlot Haugesund staidon. – Jeg fortalte dem at dette er uakseptabelt. Vi er svake, med og uten ball, og fikk akkurat som fortjent. Jeg er lei av det, for å være ærlig. Vi har masse ball, men ikke noe «punch» og spiller ikke fremover. Vi er rett og slett svake, sier McKinlay til Budstikka. http://api.int.vgnett.no/enrichments/poll/20925
(Haugesund - Stabæk 3-1) Mark Dempsey (52) vant den britiske trenerduellen og har laget et topplag av nye Haugesund.